

**วิทยาลัยศาสนศึกษา มหาวิทยาลัยมหิดล**

โครงการตามข้อตกลงการปฏิบัติงาน (PA) วิทยาลัยศาสนศึกษา มหาวิทยาลัยมหิดล

ประจำปีงบประมาณ ๒๕๖๐

โครงการอบรมเยาวชนภาคฤดูร้อน ประจำปี ๒๕๖๐

เรื่อง **“วาดสีสันความดี บนดวงฤดีสีขาว” รุ่นที่ ๕**

 ๒๗ – ๓๑ มีนาคม ๒๕๖๐ ( ๕ วันทำการ)

……………………

1. **ชื่อโครงการ** โครงการอบรมเยาวชนภาคฤดูร้อน ประจำปี ๒๕๖๐

เรื่อง “วาดสีสันความดี บนดวงฤดีสีขาว” รุ่นที่ ๕

1. **หน่วยงานรับผิดชอบ** วิทยาลัยศาสนศึกษา มหาวิทยาลัยมหิดล
2. **หลักการและเหตุผล**

วิทยาลัยศาสนศึกษา มหาวิทยาลัยมหิดล จัดโครงการ “วาดสีสันความดี บนดวงฤดีสีขาว” เป็นเวลา ๔ ปีมาแล้ว (ปี พ.ศ.๒๕๕๖ – ๒๕๕๙) ประสบความสำเร็จ บรรลุวัตถุประสงค์และเป้าหมายทุกประการ

ในปี พ.ศ. ๒๕๖๐ นี้ วิทยาลัยศาสนศึกษา จึงกำหนดจัดโครงการ “วาดสีสันความดี บนดวงฤดีสีขาว” เป็นรุ่นที่ ๕ เป็นการต่อเนื่องไป และเน้นกลุ่มเด็กเล็กอายุ ๖ – ๑๑ ปี

วัยเด็กเล็ก เป็นวัยที่มีหัวใจสดใสว่างเปล่าประดุจผ้าสีขาวที่รอการแต่งแต้มสีสันต่าง ๆ การสร้างโอกาสให้เด็กเล็กมีประสบการณ์ดี ๆ และประทับใจ ย่อมเสมือนการวาดสีสันที่ดีและสวยงามลงบนหัวใจดวงน้อย ๆ และเป็นรากฐานที่สำคัญสำหรับการดำเนินชีวิตในอนาคต ในวัยหนุ่มสาวและวัยต่อๆ ไป

วิทยาลัยศาสนศึกษา ตระหนักถึงปัญหาความเจริญทางเทคโนโลยีที่อาจทำให้เด็กเล็กหรือเยาวชนไทยลืมกิจกรรมความเป็นพุทธศาสนิกชนไปบ้าง จึงจัดกิจกรรมสร้างประสบการณ์ที่ดีต่าง ๆ อาทิ การสวดมนต์ไหว้พระ การนั่งสมาธิ เดินจงกรม ศิลปะตามความถนัดและความสนใจที่เสริมสมาธิให้เด็กทำจนสำเร็จ เช่น วาดภาพ ระบายสี การฝีมือ การประดิษฐ์สร้างสรรค์ การทำอาหารง่าย ๆ แทรกด้วยจริยธรรมและคุณธรรมในศาสนา เพื่อให้เด็ก ๆ มีความสุข ประดุจการวาดสีสันแห่งความดี ลงบนดวงใจสีขาวบริสุทธิ์

1. **วัตถุประสงค์** เพื่อสร้างประสบการณ์ที่ดีให้แก่เยาวชนอายุประมาณ ๖ – ๑๑ ปี ได้ซึมซับและ

ประทับไว้ในจิตใจจนเติบใหญ่เป็นคนดี

1. **เนื้อหาและกิจกรรม**

 **ภาคเช้า** ฝึกการไหว้ การกราบ การสวดมนต์ไหว้พระ ฝึกสัมมาวาจา

 การทำบุญ-ทำทาน-สมาธิ-เดินจงกรม

ฝึกคิดอย่างมีเหตุผลด้วยกิจกรรมเชื่อมโยงกับคุณธรรมและจริยธรรม

**ภาคบ่าย** ฝึกวาดภาพตามจินตนาการ ฝึกทำอาหารง่าย ๆ และมีประโยชน์

ประดิษฐ์ศิลปะตามความถนัด ความสนใจ และความชอบ

1. **กลุ่มเป้าหมายของโครงการ** เยาวชนอายุประมาณ ๖ – ๑๑ ปี จำนวน ๓๐ – ๕๐ คน
2. **ลักษณะโครงการ** ☑ โครงการต่อเนื่อง 🗆 โครงการใหม่
3. **โครงการสอดคล้องกับยุทธศาสตร์มหาวิทยาลัย**

🗆 ยุทธศาสตร์ที่ 1 Excellence in research with global and social impact

🗆 ยุทธศาสตร์ที่ 2 Excellence in outcome-based education for globally-competent graduates

☑ ยุทธศาสตร์ที่ 3 Excellence in professional services and social engagement

🗆 ยุทธศาสตร์ที่ 4 Excellence in management for sustainable organization

1. **ระยะเวลาดำเนินการอบรม** วันจันทร์-ศุกร์ที่ ๒๗ – ๓๑ มีนาคม ๒๕๕๙ รวม ๕ วันทำการ

 เวลา ๐๙.๐๐ – ๑๖.๐๐ น. เมื่อครบกำหนดการอบรม เยาวชนจะได้รับมอบจริยบัตร (เกียรติบัตร)

 จากวิทยาลัยศาสนศึกษา มหาวิทยาลัยมหิดล

1. **สถานที่ฝึกอบรม** น้ำทองสิกขาลัย วิทยาลัยศาสนศึกษา มหาวิทยาลัยมหิดล หลังโลตัส ศาลายา

 (ในซอยนิ่มอนงค์ ฝั่งเดียวกับโลตัส ศาลายา ก่อนถึงโลตัสฯ ๑๐๐ เมตร)

1. **เงื่อนไขการอบรม** หากจำนวนผู้สมัครไม่ครบตามจำนวนที่กำหนด โครงการฯ ของดการจัดอบรม
2. **ระยะเวลารับสมัคร** ๑ กุมภาพันธ์– ๒๐ มีนาคม ๒๕๖๐ เวลา ๐๙.๐๐ – ๑๖.๐๐ น.
3. **สถานที่รับสมัคร**  หน่วยประชาสัมพันธ์ ชั้นล่าง

วิทยาลัยศาสนศึกษา มหาวิทยาลัยมหิดล ศาลายา

1. **เอกสารประกอบการสมัคร** ๑) ภาพถ่ายขนาด ๓ x ๔ เซ็นติเมตร จำนวน ๑ ใบ

 ๒) สำเนาสูติบัตร/บัตรประชาชน หรือเอกสารทางการศึกษา

 ๓) สำเนาบัตรประชาชนของผู้ปกครอง ที่เซ็นรับรองสำเนา

 ***ต้องแสดงตัวจริง เมื่อมารับเด็กกลับบ้าน และต้องตรงกับสำเนาที่ให้ไว้***

1. **ค่าลงทะเบียน -** คนละ **๔,๐๐๐.-** บาท

 บุตร-หลานของบุคลากรมหาวิทยาลัยมหิดล คนละ **๓,๕๐๐.-** บาท

 ค่าลงทะเบียนนี้ รวมค่าถุงใส่เอกสาร อุปกรณ์เครื่องเขียน วาดเขียน/ศิลปะประดิษฐ์ ค่าอาหารว่าง และอาหารกลางวัน ตลอดทั้ง ๕ วัน

1. **การจ่ายเงินค่าลงทะเบียน**

 🗆 จ่ายเงินสดที่หน่วยการเงิน ชั้น ๒ วิทยาลัยศาสนศึกษา มหาวิทยาลัยมหิดล ศาลายา

 🗆 **โอนเข้าบัญชี** ในนาม **“โครงการอบรมภาคฤดูร้อน วิทยาลัยศาสนศึกษา”**

 **ธนาคารไทยพาณิชย์** **สาขามหาวิทยาลัยมหิดล** **ประเภท** ออมทรัพย์ **เลขที่ 333-240415-6**

1. **ติดต่อและประสานงานโครงการ**

นางสาวกรุณา เกิดศุขประชาสัมพันธ์วิทยาลัยศาสนศึกษา **E-mail :** karuna\_veed@hotmail.com

 **โทรศัพท์** 02-800-2630 ต่อ 105 **โทรสาร** 02-800 2659  **ดาวน์โหลดใบสมัคร www.crs.mahidol.ac.th**

 **ใบสมัครเลขที่ ....................**

|  |
| --- |
| ติดรูปเยาวชน |

 

**วิทยาลัยศาสนศึกษา มหาวิทยาลัยมหิดล**

**ใบสมัคร**

**การอบรมเยาวชนภาคฤดูร้อน ประจำปี ๒๕๖๐**

เรื่อง**“วาดสีสันความดี บนดวงฤดีสีขาว” รุ่นที่ ๕**

 ๒๗ - ๓๑ มีนาคม ๒๕๖๐ ( รวม ๕ วันทำการ )

ณ ศูนย์ฝึกอบรมน้ำทองสิกขาลัย (ถนนบรมราชชนนี ฝั่งเดียวกับโลตัส ศาลายา ก่อนถึงโลตัสฯ ๕๐๐ เมตร)

วิทยาลัยศาสนศึกษา มหาวิทยาลัยมหิดล

**๑. ชื่อ** (เด็กหญิง/เด็กชาย) ....................................................................... **ชื่อเล่น**...................**อายุ**.................... **ปี**

**๒. ชั้นประถมศึกษาปีที่**............. **โรงเรียน**....................................................................... **จังหวัด** .........................

**๓. ผู้ปกครองชื่อ** (ต้องเป็นผู้มารับเด็กกลับบ้าน**)**

คนที่ 1) ......................................................................................เป็น (พ่อ/แม่ ) .....................................

คนที่ 2) ......................................................................................เป็น (ญาติ/อื่น ๆ) ................................

**๔. ที่อยู่ / สถานที่ติดต่อสะดวก**...........................................................................................................................

...............................................................................................................................................................................

อำเภอ ............................................... จังหวัด..................................................รหัสไปรษณีย์................................

**๕. โทรศัพท์บ้าน**............................................................................... **โทรสาร**.......................................................

**๖. โทรศัพท์มือถือ**................................................................. **e-mail** .........................................................

*เด็กแพ้อาหาร/อากาศ/ ฯลฯ (ระบุ) .......................................................................................................................*

*ลักษณะพิเศษของเด็ก (ถ้ามี) .................................................................................................................................*

**ลงชื่อเด็ก**....................................................................  **ลงชื่อผู้ปกครอง** ............................................................

 (...............................................................) (........................................................)

 วันที่สมัคร......................./........................./...............................

**กำหนดการในแต่ละวัน**

**โครงการอบรมภาคฤดูร้อน ประจำปี ๒๕๖๐**

**เรื่อง “วาดสีสันความดี บนดวงฤดีสีขาว” รุ่นที่ ๕**

วันที่ ๒๗ – ๓๑ มีนาคม ๒๕๖๐ ( ๕ วันทำการ จันทร์-ศุกร์)

เวลา ๐๙.๐๐ - ๑๖.๐๐ น.

ณ ศูนย์ฝึกอบรมน้ำทองสิกขาลัย

วิทยาลัยศาสนศึกษา มหาวิทยาลัยมหิดล ศาลายา

-------------------

 ๐๘.๐๐ น. - ลงทะเบียน

 **๐๙.๐๐ น. - บูชาพระรัตนตรัย**

 - **สวดมนต์, ทำสมาธิ**

- สาธิตกิจพิธีศาสนา – ไหว้ – กราบ – ทักทาย – มารยาททั่วไป

- **เดินจงกรม**

 ***๑๐.๓๐ - ๑๐.๔๕ น. - พัก/อาหารว่าง***

 ๑๐.๔๕ - ๑๒.๐๐ น. - เกมสร้างสรรค์แฝงธรรมะ

 ***๑๒.๐๐ - ๑๓.๐๐ น. - พัก/อาหารกลางวัน***

๑๓.๐๐ - ๑๔.๐๐ น. - ศิลปะต่างๆ เช่น วาดภาพ ประดิษฐ์สิ่งของต่างๆ ฯลฯ

 ***๑๔.๐๐ - ๑๕.๐๐ น. - ทำขนม/อาหารว่าง พร้อมดื่ม – รับประทาน***

๑๕.๐๐ - ๑๖.๐๐ น. - ชมภาพยนตร์แอนนิเมชั่นแฝงธรรมะ และตอบปัญหาธรรมะ

 ***๑๖.๐๐ - ๑๗.๐๐ น. - ผู้ปกครองมารับเยาวชนกลับบ้าน***

*......................................*

***หมายเหตุ กำหนดการนี้ มีรายละเอียดต่างๆ ซึ่งแจ้งไว้ในตารางสอน แจกในวันลงทะเบียน***

**กำหนดการพิธีเปิด**

**โครงการอบรมภาคฤดูร้อน ประจำปี ๒๕๖๐**

**เรื่อง “วาดสีสันความดี บนดวงฤดีสีขาว” รุ่นที่ ๕**

วันจันทร์ที่ ๒๗ มีนาคม ๒๕๖๐

เวลา ๐๙.๐๐ น.

ณ ศูนย์ฝึกอบรมน้ำทองสิกขาลัย

วิทยาลัยศาสนศึกษา มหาวิทยาลัยมหิดล ศาลายา

------------------

 ๐๘.๐๐ น. - ลงทะเบียน

 **๐๙.๐๐ น. - บูชาพระรัตนตรัย**

 **- พิธีเปิด**

 **-** รักษาการแทนคณบดีวิทยาลัยศาสนศึกษา

 กล่าวเปิดงาน

 - **สวดมนต์,ทำสมาธิ**

- สาธิตกิจพิธีศาสนา – ไหว้ – กราบ – ทักทาย – มารยาททั่วไป

- **เดินจงกรม**

 ***๑๐.๓๐-๑๐.๔๕ น. - พัก/อาหารว่าง***

 ๑๐.๔๕-๑๒.๐๐ น. - เกมสร้างสรรค์แฝงธรรมะ

 ***๑๒.๐๐-๑๓.๐๐ น. - พัก/อาหารกลางวัน***

๑๓.๐๐-๑๔.๐๐ น. - ศิลปะต่างๆ เช่น วาดภาพ ประดิษฐ์สิ่งของ ร้อยลูกปัด ฯลฯ

 ***๑๔.๐๐-๑๕.๐๐ น. - ทำขนม/อาหารว่าง พร้อมดื่ม – รับประทาน***

๑๕.๐๐-๑๖.๐๐ น. - ชมภาพยนตร์แอนนิเมชั่นแฝงธรรมะ

 ***๑๖.๐๐-๑๗.๐๐ น. - ส่งเยาวชนกลับบ้านพร้อมผู้ปกครอง***

*......................................*

**กำหนดการพิธีปิด**

**การอบรมโครงการ อบรมภาคฤดูร้อน**

**เรื่อง “วาดสีสันความดี บนดวงฤดีสีขาว” รุ่นที่ ๕**

วันศุกร์ที่ ๓๑ มีนาคม ๒๕๖๐

ณ ศูนย์ฝึกอบรมน้ำทองสิกขาลัย

วิทยาลัยศาสนศึกษา มหาวิทยาลัยมหิดล ศาลายา

-------------------------

***๐๘.๐๐ – ๐๙.๐๐ น.*** *- ลงทะเบียน*

 ***๐๙.๐๐ - ๑๐.๓๐ น.*** - บูชาพระรัตนตรัย, ทำสมาธิ, สวดมนต์, เดินจงกรม

 - เกมจดจำ/ฝึกสติ

 ***๑๐.๓๐-๑๐.๔๕ น. - พัก/อาหารว่าง***

 ๑๐.๔๕-๑๒.๐๐ น. - เกมธรรมะและสร้างสรรค์

 ***๑๒.๐๐-๑๓.๐๐ น. - พัก/รับประทานอาหารกลางวัน***

 ๑๓.๐๐-๑๔.๐๐ น. - ศิลปประดิษฐ์

 ***๑๔.๐๐-๑๖.๐๐ น. - ทำขนม/อาหารว่าง พร้อมดื่ม – รับประทาน***

- **พิธีมอบจริยบัตร**

 - **ปิดงาน**

 ***๑๖.๐๐-๑๗.๐๐ น. - ส่งลูกหลานกลับบ้าน***

--------------------------

 **การกราบเบญจางคประดิษฐ์ ๕ ขั้น**



***ขั้นที่ ๑ ท่าเตรียม ขั้นที่ ๒ ท่าอัญชลี (ประนมมือ)***

**ชาย** – นั่งคุกเข่า ท่าเทพบุตร ประนมมือระหว่างอก ปลายนิ้วเบนจากอก ๔๕ องศา

**หญิง** – นั่งคุกเข่า ท่าเทพธิดา แขน ๒ ข้าง แนบลำตัว

***ขั้นที่ ๓ วันทา (ไหว้) ขั้นที่ ๔ อภิวาท (กราบ)***

ยกมือไหว้ ก้มศีรษะลงรับมือเล็กน้อย **ชาย** – ก้มตัวลงกราบ หน้าผากจรดปลายนิ้ว ฝ่ามือแบคว่ำลง

 ให้หัวแม่มือจรดระหว่างคิ้ว มือและแขนทาบราบกับพื้น ศอกจรดพื้น ต่อจากหัวเข่า

 ปลายนิ้วชี้จรดไรผมเหนือหน้าผาก **หญิง –** ก้มตัวลงกราบ หน้าผากจรดพื้น ฝ่ามือแบคว่ำลง

 มือและแขนทาบราบกับพื้น ศอกจรดพื้น *คร่อมหัวเข่า*

***ขั้นที่ ๕ จบการกราบ*** เมื่อกราบครบ ๓ ครั้งแล้ว ให้เงยหน้าขึ้น ยกตัวขึ้นอยู่ในท่าประนมมือ ยกมือขึ้นไหว้

 ***ทำเพียง ๑ ครั้ง แล้วนั่งพับเพียบ***

**วิธีไหว้บุคคลต่าง ๆ**

***๑. ไหว้ผู้ใหญ่***

 ๑.๑ **ยืนไหว้** ***ชาย*** – ยืนตรง ประนมมือ ค้อมตัวลงต่ำ ก้มศีรษะลงให้

 ปลายนิ้วชี้จรดระหว่างคิ้ว

 ***หญิง***  – ยืนตรง ประนมมือ ถอยเท้าข้างหนึ่งไปข้างหลังเล็กน้อย

ค้อมตัวลงต่ำ ก้มศีรษะลงให้ปลายนิ้วชี้จรดระหว่างคิ้ว

 ๑.๒ **นั่งไหว้บนเก้าอี้**  – นั่งเท้าชิดให้เรียบร้อย ประนมมือ ค้อมตัวลงต่ำ

 ก้มศีรษะลงให้ปลายนิ้วชี้จรดระหว่างคิ้ว

 ๑.๓ **นั่งไหว้บนพื้น** - นั่งพับเพียบ ห่างจากผู้ใหญ่พอสมควร ก้มลงกราบ

 ไม่แบมือ หน้าผากจรดปลายนิ้วชี้ แล้วยืดตัวนั่งให้ตรง

 วางมือซ้อนกันบนตัก

 ๑.๔ **ไหว้รับสิ่งของ** - หลังจากไหว้แล้ว ให้ยื่นมือขวาแบมือออกรับอย่างนอบน้อม

 ไม่หยิบฉกและฉวยอย่างรวดเร็ว

* ถ้าเป็นสิ่งของที่หนัก ให้แบมือรับทั้งสองมือ

 พร้อมกับพูดว่า “ขอบพระคุณค่ะ/ครับ”

***๒. ไหว้พระภิกษุสงฆ์***  - ยืนไหว้/นั่งไหว้ เหมือนไหว้ผู้ใหญ่ แต่ค้อมศีรษะลงต่ำอีกนิดหนึ่ง

***๓. กราบพระ -***  ทั้งพระพุทธรูปและพระสงฆ์ ใช้การกราบแบบเบญจางคประดิษฐ์